અંબાજી– આ વર્ષે યાત્રાધામ અંબાજી ખાતે યોજાનાર ભાદરવી પુનમનો મેળો પ્લાસ્ટિક મુક્ત મેળાની થીમ ઉપર યોજવાનું રાજ્ય સરકારે નક્કી કર્યું છે. જેના પગલે જિલ્લા કલેકટરે પ્લાસ્ટિક પ્રતિબંધને લઈ પ્રસિદ્ધ કરેલા જાહેરનામાં સંદર્ભે તાલુકાના મામલતદાર,તાલુકા વિકાસ અધિકારી અને અંબાજી પોલીસ સહીતની 4 જેટલી ટીમો દ્વારા આજે અંબાજીમાં પ્લાસ્ટિકનું વેચાણ કરતા વેપારીઓને ત્યાં ચેકિંગ હાથ ધર્યું હતું.